Ko ste ustvarili nov projekt lahko začnete vnašati znake z uporabo vrstice "Vnašanje not".
Najenostavneje začneš tako, da najprej pritisneš na dolžino note
in greš potem z miško na črtovje ter klikneš za dodajanje.
Tako vstopiš v način vnašanja not.
Če želiš iti ven iz tega načina, da bi lahko izbral druge elemente v črtovju,
lahko pritisneš na gumb za vnašanje not ali enostavno pritisneš tipko Escape.
Sedaj lahko izbiraš in urejaš note na črtovju,
spreminjaš njihovo dolžino, dodajaš višaje, nižaje in pike,
ali pa dodajaš pogostejše artikulacije, kot so poudarki in oznake za staccato.
Gumb "Loki" ti omogoča dodajanje lokov, ki se razpotezajo čez izbrane note.
Za to lahko uporabiš tudi zelo uporabno bližnjično tipko "S".
Gumb "Vezaji" ti omogoča vezanje dveh not skupaj.
Tu lahko spremeniš med glasovi.
Tu pa je gumb za nepravilne poddelitve, npr. triole.
Za uporabo gumba moraš izbrati trajanje in potem pritisniti nanj
za izbiro poddelitve.
Lahko tudi izbereš trajanje in uporabiš bližnjico Ctrl 3 na sistemu Windows
(ali Command 3 na Macu). Določeno število odloča o poddelitvi.
Gumb "Dodaj" ti omogoča hiter dostop do številnih drugih elementov,
kot so naslovi in besedilo skladbe.
Nenazadnje, gumb "Nastavitve" ti omogoča izbiranje, kateri gumbi so prikazani
v tej vrstici kot privzeto.
Na primer, izbereš lahko prikaz opcije za 3. in 4. glas.
Za izbiro trajanj med pisanjem lahko uporabiš bližnjične tipke.
MuseScore uporablja linearni sistem, dodeljen številom na tvoji tipkovnici, kot privzeto.
Ena, dve, tri, štiri, pet, šest, sedem.
Hitro lahko določaš višino tako:
A, B (za H), C, D in tako dalje.
Če med dodajanjem višine držite tipko Shift,
se bo dodal prejšnji noti in tvoril akord.
Lahko pritisneš tipki za gor in dol za spremembo višine izbrane note
in če med tem držiš tipko Control oz. Command, tako spremeniš oktavo.
Obstaja še več bližnjic, ki se jih lahko naučiš,
če prebrskaš naš spletni priročnik ali preiščeš naš forum.
Če želiš spremeniti obstoječo bližnjico, lahko to storiš v nastavitvah,
ki se na Macu pojavijo s klikom na besedo "MuseScore" v meniju.
Uporabniki PC-jev ali Linuxa boste nastavitve našli v meniju "Uredi".
Drugi najpomembnejši del vmesnika je panela s paletami.
Tu lahko najdeš katerikoli element, ki bi ga želel dodati v svoje črtovje.
Na primer, če želiš dodati dinamiko,
je najbolje, da izbereš noto, kjer jo želiš postaviti,
ter nato pritisneš na dinamiko, da se pojavi na tvojem črtovju.
Poleg tega jo lahko tudi direktno povlečeš iz menija palet v črtovje.
Če te palete ne potrebuješ v privzetem seznamu,
jo lahko izbereš in pritsneš tipko "Backspace" ali "Delete", da jo skriješ.
Do vseh skritih palet lahko dostopaš tu s klikom na gumb "Dodaj palete".
Klik na enega izmed teh gumbov bo povzročilo, da je paleta prikazana v glavnem seznamu.
Zadnji pomembni del vmesnika, ki ga boš potreboval za pisanje, je panela "Lastnosti"
(ki se je imenovala "Inšpektor" v prejšnjih verzijah MuseScora).
Panela "Lastnosti" prikazuje uporabne opcije za karkoli, kar postaviš v črtovje.
Na primer, če izbereš noto,
lahko uporabiš panelo "Lastnosti" za hitro urejanje notne glavice
ali lastnosti prečk.
Če izberem vilice, lahko hitro dodam ničelni krogec.